ประกาศกรมสรรพสามิตเรื่องหลักเกณฑ์และเงื่อนไขการยกเว้นภาษีสรรพสามิตสำหรับน้ำมันหล่อลื่นและน้ำมันที่คล้ายกันที่ผลิตจากน้ำมันหล่อลื่น และน้ำมันที่คล้ายกันที่ใช้แล้ว[๑] เพื่อให้การยกเว้นภาษีสรรพสามิตสำหรับน้ำมันหล่อลื่นและน้ำมันที่คล้ายกัน ที่ผลิตจากน้ำมันหล่อลื่น และน้ำมันที่คล้ายกันที่ใช้แล้วเป็นไปโดยถูกต้อง สะดวก รวดเร็ว มีประสิทธิภาพ และมีมาตรฐานเป็นไปในแนวทางเดียวกันอาศัยอำนาจตามความใน (๔.๒) ของ (๔) ของประเภทที่ ๐๑.๙๐ ในบัญชีท้ายประกาศกระทรวงการคลังเรื่อง ลดอัตราและยกเว้นภาษีสรรพสามิต (ฉบับที่ ๑๓๙) ลงวันที่ ๑๑ กรกฎาคม พ.ศ.๒๕๖๐ อธิบดีกรมสรรพสามิตจึงกำหนดหลักเกณฑ์และเงื่อนไขการยกเว้นภาษีสรรพสามิตสำหรับน้ำมันหล่อลื่นและน้ำมันที่คล้ายกัน ที่ผลิตจากน้ำมันหล่อลื่นและน้ำมันที่คล้ายกันที่ใช้แล้วไว้ดังต่อไปนี้ข้อ ๑ น้ำมันหล่อลื่นและน้ำมันที่คล้ายกัน ที่ผลิตจากน้ำมันหล่อลื่น และน้ำมันที่คล้ายกันที่ใช้แล้วที่จะได้รับสิทธิยกเว้นภาษีสรรพสามิตตามประกาศนี้ต้องมีคุณสมบัติตามที่อธิบดีกรมสรรพสามิตประกาศกำหนดข้อ ๒ ผู้ประกอบอุตสาหกรรมที่จะขอยกเว้นภาษีสรรพสามิตสำหรับน้ำมันหล่อลื่นและน้ำมันที่คล้ายกันที่ผลิตจากน้ำมันหล่อลื่น และน้ำมันที่คล้ายกันที่ใช้แล้วจะต้องได้รับใบอนุญาตประกอบกิจการโรงงาน จากกรมโรงงานอุตสาหกรรมข้อ ๓ ผู้ประกอบอุตสาหกรรมที่ประสงค์จะขอยกเว้นภาษีสรรพสามิตสำหรับน้ำมันหล่อลื่นและน้ำมันที่คล้ายกันที่ผลิตจากน้ำมันหล่อลื่น และน้ำมันที่คล้ายกันที่ใช้แล้วให้จัดทำคำขอยกเว้นภาษีสรรพสามิตเป็นหนังสือพร้อมหลักฐานสำเนาใบอนุญาตประกอบกิจการโรงงานยื่นต่อสรรพสามิตพื้นที่ณ สำนักงานสรรพสามิตพื้นที่ที่โรงอุตสาหกรรมตั้งอยู่ก่อนการนำน้ำมันหล่อลื่นและน้ำมันที่คล้ายกัน ที่ขอยกเว้นภาษีสรรพสามิตออกจากโรงอุตสาหกรรมในครั้งแรกข้อ ๔ ผู้ประกอบอุตสาหกรรมต้องแจ้งรายละเอียดเกี่ยวกับกรรมวิธีการผลิตรายละเอียดคุณสมบัติ (Specification) ของวัตถุดิบหรือส่วนประกอบในการผลิตพร้อมส่งตัวอย่างวัตถุดิบที่ใช้ในการผลิต และรายละเอียดคุณสมบัติ (Specification)ของผลิตภัณฑ์ที่ผลิตได้พร้อมส่งตัวอย่างผลิตภัณฑ์ที่ผลิตได้ต่อสรรพสามิตพื้นที่ ณสำนักงานสรรพสามิตพื้นที่ที่โรงอุตสาหกรรมตั้งอยู่พร้อมกับการยื่นคำขอยกเว้นภาษีสรรพสามิตตามข้อ๓หากภายหลังมีการเปลี่ยนแปลงกรรมวิธีการผลิตให้แจ้งการเปลี่ยนแปลงดังกล่าวให้สรรพสามิตพื้นที่ที่โรงอุตสาหกรรมตั้งอยู่ทราบก่อนที่จะดำเนินการเปลี่ยนแปลงกรรมวิธีการผลิตทุกครั้งข้อ ๕เมื่อผู้ประกอบอุตสาหกรรมได้ปฏิบัติตามข้อ ๓ และข้อ ๔ แล้ว ให้สรรพสามิตพื้นที่ที่รับคำขอตามข้อ ๓มีอำนาจพิจารณายกเว้นภาษีสรรพสามิตสำหรับน้ำมันหล่อลื่นและน้ำมันที่คล้ายกันที่ผลิตจากน้ำมันหล่อลื่น และน้ำมันที่คล้ายกันที่ใช้แล้วตามประกาศนี้การอนุมัติยกเว้นภาษีสรรพสามิตให้มีผลตั้งแต่วันที่ผู้ประกอบอุตสาหกรรมได้ยื่นหนังสือขอยกเว้นภาษีเป็นต้นไปข้อ ๖ ให้ผู้ประกอบอุตสาหกรรมแจ้งการรับน้ำมันหล่อลื่นและน้ำมันที่คล้ายกันที่ใช้แล้วเป็นหนังสือต่อสรรพสามิตพื้นที่ที่โรงอุตสาหกรรมตั้งอยู่ก่อนที่จะมีการรับน้ำมันหล่อลื่น และน้ำมันที่คล้ายกันที่ใช้แล้วเข้าโรงอุตสาหกรรมในแต่ละวัน ผ่านทางโทรสารกรณีที่สรรพสามิตพื้นที่เห็นสมควรอาจสั่งให้เจ้าพนักงานสรรพสามิตไปทำการตรวจสอบน้ำมันหล่อลื่น และน้ำมันที่คล้ายกันที่ใช้แล้วที่รับเข้าโรงอุตสาหกรรมด้วยก็ได้ข้อ ๗ ให้ผู้ประกอบอุตสาหกรรมจัดทำบัญชีและงบเดือนดังนี้๗.๑ บัญชีประจำวันแสดงการรับและการจ่ายวัตถุดิบ (ภษ. ๐๓ - ๐๕)เก็บไว้ที่โรงอุตสาหกรรมพร้อมหลักฐานประกอบการลงบัญชี๗.๒ บัญชีประจำวันแสดงการผลิตและการจำหน่าย (ภษ. ๐๓ - ๐๖)เก็บไว้ที่โรงอุตสาหกรรมพร้อมหลักฐานประกอบการลงบัญชี๗.๓ งบเดือนแสดงรายการเกี่ยวกับวัตถุดิบ การผลิต การจำหน่ายและยอดคงเหลือสินค้า (ภษ.๐๑ - ๔๒)ยื่นให้สำนักงานสรรพสามิตพื้นที่ที่โรงอุตสาหกรรมตั้งอยู่ภายในวันที่ ๑๕ ของเดือนถัดไปข้อ ๘ ผู้ประกอบอุตสาหกรรมต้องถือปฏิบัติตามระเบียบกรมสรรพสามิตว่าด้วยการควบคุมโรงอุตสาหกรรมน้ำมันหล่อลื่นและน้ำมันที่คล้ายกันพ.ศ. ๒๕๖๐ข้อ ๙ กรณีที่ผู้ประกอบอุตสาหกรรมไม่ปฏิบัติตามข้อ๔ หรือข้อ ๖ ของประกาศนี้จะไม่ได้รับสิทธิยกเว้นภาษีสรรพสามิตสำหรับน้ำมันหล่อลื่นและน้ำมันที่คล้ายกัน ที่ผลิตจากน้ำมันหล่อลื่น และน้ำมันที่คล้ายกันที่ใช้แล้วและต้องเสียภาษีรวมทั้งเบี้ยปรับและเงินเพิ่มตั้งแต่วันที่ความรับผิดในอันจะต้องเสียภาษีเกิดขึ้นข้อ ๑๐ ประกาศนี้ให้ใช้บังคับตั้งแต่วันที่ออกประกาศเป็นต้นไปประกาศ ณ วันที่ ๑๔ กรกฎาคม พ.ศ. ๒๕๖๐สมชาย พูลสวัสดิ์อธิบดีกรมสรรพสามิตชวัลพร/อัญชลี/จัดทำ๒๕สิงหาคม ๒๕๖๐นุสรา/ตรวจ๒๓มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๒๑๐ ง/หน้า ๙๙/๒๓ สิงหาคม ๒๕๖๐